## Augmenta la participació d'alumnat i docents en l'elecció dels consells escolars respecte a 2021

*** Un total de 2.390 centres docents públics i concertats han elegit els seus representants
* Les eleccions han comptat amb la participació d'alumnat, famílies, professorat i personal d'atenció educativa complementària, administratiu i de serveis
* Els nous o renovats consells escolars resultants d'estes eleccions han de constituir-se abans del pròxim 14 de desembre**

El nombre d'alumnat i docents que han participat en l'elecció dels consells escolars de la Comunitat Valenciana celebrada ahir ha augmentat respecte de la convocatòria de 2021.

Un total de 291.018 alumnes i 72.934 docents de la Comunitat Valenciana han participat en el procés davant dels 279.104 i 69.108, respectivament, de fa dos anys. El cens d'alumnat i docents ha augmentat també respecte a fa dos anys i en termes de percentatges es manté similar.

Per províncies, el nombre d'alumnes que ha votat a la província d'Alacant ascendix a 107.418; a Castelló 35.866 i a València 147.734. Quant als docents, a la província d'Alacant n'han votat 26.703; a Castelló 9.897 i a València 36.334.

No obstant això, s'ha produït un lleu descens en la participació de les famílies, en passar d'una participació de l'11,94 % en 2021 (139.878 votants) al 10,92 % en la jornada d'ahir (128.396 votants). Així mateix, ha disminuït la participació del personal administratiu i de serveis (PAS), mentre que la del personal d'atenció educativa complementària (PAEC) es manté similar a la de 2021.

Les eleccions als consells escolars de la Comunitat Valenciana es van convocar amb el lema ‘El centre que vols, gràcies al teu vot’. Estes eleccions, que es fan bianualment, compten amb la participació tant de l'alumnat com de les seues famílies, professorat o personal d'atenció educativa complementària (PAEC), així com del personal administratiu i de serveis (PAS) d'un total de 2.390 centres educatius de la Comunitat Valenciana.

D'este total de centres educatius, 789 pertanyen a la província d'Alacant, 311 a la de Castelló i 1.290 a la de València.

Les juntes electorals de cada centre tenen de termini fins al 30 de novembre per a proclamar les candidatures electes i el període per a dur a terme les sessions constitutives dels nous o renovats consells escolars finalitza el pròxim 14 de desembre.

Fecha: 24/11/2023